text: Man kan ikke være forsigtig nok med sine værdigenstande. Det fandt en kvinde ud af, da hun mandag  var i gang med at vaske tøj i vaskeriet i boligområdet Danagården i Svenstrup. Hun var så optaget af at vaske og lægge tøj sammen, at hun ikke opdagede, at to yngre mænd neglede hendes dankort fra den jakke, hun havde lagt fra sig under arbejdet. Uheldigvis havde de to mænd forinden afluret hendes pinkode, da hun handlede i et nærliggende supermarked. Nordjyllands Politi efterlyser nu de to mænd. De beskrives begge som værende 25-30 år gamle. Den ene var iført blå jakke, mørkeblå jeans og mørkeblå hue. Den anden var iført en blå trøje, blå jeans og blå hue. De talte begge dansk.
summary: En kvinde fra Svenstrup fik mandag stjålet sit dankort fra et vaskeri i et boligområde - politiet efterlyser lommetyvene.